OpenLLM-France/wikimedia huggingface dataset:
# Linguamática

Linguamática Hizkuntzaren prozesamenduari buruzko aldizkari irekia da, eta arreta berezia eskaintzen die Iberiar penintsulan hitz egiten diren hizkuntzei, hala nola portugesa, galiziera, katalana, gaztelania, euskara, mirandes edo aranera.

## Sarbide irekiko aldizkaria

Aldizkari honek argitaratutako artikuluen kontsulta librea errazten du, ikerketaren emaitzak modu irekian partekatzeak ezagutza sustatzea baitakar. Linguamátican argitaratzea doakoa da.

## Artikuluen hizkuntzak

Artikuluak portugesez, galegoz, gaztelaniaz, katalanez edo euskaraz edo ingelesez idatzi beharko dira. Hala ere, ekarpenak Iberiar Penintsulako hizkuntza batean aurkezteko gonbita egiten zaie egileei, ahal den guztietan. Aldizkariko hizkuntza gustukoenetako batean (hau da, portugesez, galegoz, gaztelaniaz, katalanez edo euskaraz) autore batek ere hizkuntza-gaitasunik ez duenean soilik argitaratuko dira artikuluak ingelesez, baldin eta editoreek uste badute artikulua aldizkarirako garrantzitsua dela.

## Argitalpenaren maiztasuna

Urtean bitan argitaratzen da aldizkaria: maiatzean/ekainean eta azaroan/abenduan. Edizio elektronikoa Interneten argitaratzen da, eta artikulu bakoitzerako sarbidea emanez, edo aldizkari osoa duen PDF dokumentu bakarrerako. Paperean inprimatutako aldizkaria eskuratzeko aukera ere badago.

## Artikuluak ebaluatzeko prozesua

Bidaltzen diren proposamenek artikulu osoak eta identifikatuak izan behar dute. Berrikuspena irekia izango da, eta ikuskatzaileek ere sinatuko dituzte iruzkinak. Bidalitako proposamena gutxienez hiru berrikuslek aztertuko dute.
Ikasleen artikuluak (masterrekoak edo lizentziaturakoak) eta ikerketa-artikuluak bereiziko dira, eta ikertzaile berriei aldizkarian argitaratzeko aukera emango dien artikulu-kuota bat gordetzen da. Ikuskatzaileei eskatuko zaie ikasleek bidalitako proposamenak kontu handiagoz eta modu eraikitzailean berrikusteko.

## Erreferentziak

* ↑ (Ingelesez) «Linguamática – DOAJ» doaj.org (Noiz kontsultatua: 2023-10-18).
* ↑ «Linguamatica» www.scimagojr.com (Noiz kontsultatua: 2023-10-18).
* ↑ (Ingelesez) «dblp: Linguamática, Volume 14» dblp.org (Noiz kontsultatua: 2023-10-18).
* ↑ (Ingelesez) «dblp: Linguamática, Volume 3» dblp.org (Noiz kontsultatua: 2023-10-18).

## Ikus, gainera

* SEPLN
* Computational Linguistics
* Ekaia
* Euskera (aldizkaria)
* Galizieraren Corpus Teknikoa
* Vigoko Unibertsitateko Corpus Linguistikoa
* Xavier Gómez Guinovart
* Hizkuntzalaritza konputazionala
* HiTZ zentroa

## Kanpo estekak

* (Portugesez) (Gaztelaniaz) (Ingelesez) Linguamática webgune ofiziala
* Datuak: Q50520887
# Lingui barrutia

Lingui barrutia (txinera tradizionalez: 临桂区) Txinako barruti bat da, Guilin barruan. Azken zentsuaren arabera 555.109 biztanle zituen 2247.11 azaleran banatuta.

## Kanpo estekak

* Datuak: Q1342223
* Multimedia: Lingui District / Q1342223
# Linguaglossa

Linguaglossa Italiako udalerri bat da. Cataniako probintzian kokatuta dago, Sizilia eskualdean. 5.003 biztanle ditu, 60,25 kilometro koadroko azaleran banatuta.

## Etimologia

Izenak "hizkuntza hizkuntza" esan nahi du, izan ere lingua latinez grezierazko glossa hitzaren sinonimoa da.

## Geografia

Linguaglossa Etnaren ipar-ekialdeko hegalean dago. Etna parkeko udalerrietako bat da eta sumendiaren gailurreraino iristen da, Ragaboko pinudi zabala barne. Cataniatik 45 km-ra eta Mesinatik 70 km-ra dago.
Hiria itsasoaren mailatik 550 m-ra dago, Estatuko 120 errepidean. Mareneve errepideak erdigunetik Ragaboko pinarantz eta Piano Provenzana eski-estaziora darama, 1800 m-ko altitudean (Ipar Etna). Circumetnea trena ere Linguaglossatik pasatzen da.

### Mugakideak

Linguaglossak honako udalerri hauekin egiten du muga:
Calatabiano Piedimonte Etneo Castiglione di Sicilia Sant'Alfio

## Erreferentziak

* ↑ «Storia-e-cultura-linguaglossa» www.virtualsicily.it (Noiz kontsultatua: 2023-06-01).

## Kanpo estekak

* Datuak: Q210433
* Multimedia: Linguaglossa / Q210433
# Lingua franca (argipena)

Lingua franca terminoak esanahi ezberdinak ditu:
* Mediterraneoko Lingua Franca edo sabir izeneko hizkuntza, italiera, gaztelania, portugalera eta beste hizkuntza batzuetatik eratorria, XI-XIX mende bitartean Mediterraneoko marinel eta merkatarien artean komunikatzeko erabiltzen zena;
* lingua franca, ama hizkuntza ezberdina duten pertsonen artean komunikatzeko praktikan erabiltzen den hizkuntza (egun ingelesa nazioarteko hainbat forotan, esaterako);
* Lingua Franca Nova, hizkuntza laguntzaile bat.
# Lingua ignota

Lingua ignota (euskaraz: «hizkuntza ezezaguna») XII. mendean Rupertsbergeko abadesa zen Hildegarda Bingengoak deskribatutako hizkuntza misteriotsua da. Dirudienez, Hildegarda Bingengoak helburu mistikoekin erabili zuen baina hori ere ez dago oso garbi. Idazteko, 23 letra erabili zituen, litterae ignotae bezala ezagutzen direnak. Dirudienez, ezagutzen den lehen hizkuntza eraikia izan zen.

## Liburua

Abadesak hizkuntza partzialki lan batean deskribatu zuen: Lingua Ignota per simplicem hominem Hildegardem prolata. Liburu honen bi eskuizkribu gorde egin dira. Lan honetan 1.011 hitz bildu zituen. Berez, hizkuntza horren hitzak eta grafiak asmatu zituen zeren eta gramatika latinarena baitzen.

## Hizkuntzaren iturriak

Ikerlariek Hildegarda Bingengoak sortutako hizkuntza Mosela haraneko erromantzeari lotuta egon daitekeela uste dute. Hori da, adibidez, D'Ambrosio iritzia. Asmatutako hizkuntzak, bestetik, Erdi Aroko latinaren kutsua erakusten du. Adibide bezala "loifolum" hitza aipatu izan da: hitz honek italieraren "la folla"rekin antzekotasun handia du.
Hildegardak predikatzeko egin zituen bidaietan Mosela ibaian ibili zen, gaur egungo Alemaniako Renania-Palatinatuan. Santua han ibili zen urteetan oraindik erromantze hori erabiltzen zen. Hildegardaren bizi urteetan Treveris inguruan desagertu zen eta, agian ere bai, Estrasburgon. Beraz, santuak hizkuntza hori ezagutu zuen.

## Adibideko testua

Testu hau latinez idatzita dago baina tartean Lingua Ignotaren elementuak agertzen dira:
"O orzchis Ecclesia, armis divinis praecincta, et hyacinto ornata, tu es caldemia stigmatum loifolum et urbs scienciarum. O, o tu es etiam crizanta in alto sono, et es chorzta gemma".
"Oi, munduko eliza, jainkoaren eskuz armatua, eta hiazintoez edertuta, zu zara jendearen eta zientzien hiriaren baltsamoa. Oi, zu ere musika goitarrez apainduta zara eta harribitxi distiratsuena zara".

## Glosarioa

Glosarioa ordena hierarkikoan antolatu zuen, lehenik Jainkoaren eta aingeruentzako terminoak emanez, gizakientzako terminoak eta familia harremanetarako terminoak jarraituz, gorputz-atalak, gaixotasunak...
Hona hemen lehendabiziko sarrerak:
* Aigonz: jainkoa
* Aieganz: aingeru
* Zuuenz: santu
* Liuionz: salbatzaile
* Diueliz: deabru
* Ispariz: espiritu
* Inimois: gizaki
* Jur: gizona
* Vanix: emakume
* Peuearrez: patriarka
* Korzinthio: profeta
* Falschin: vates
* Sonziz: apostolu
* Linschiol: martiri
* Zanziuer: aitortzaile
* Vrizoil: birjin
* Jugiza: alargun
* Pangizo: penitente
* Kulzphazur: birraitona
* Phazur: aitona
* Peueriz: aita
* Maiz: ama
* Hilzpeueriz: aitaordea
* Hilzmaiz: amaordea
* Limzkil: haur
* Zains: ume
* Zunzial: gazte
* Bischiniz: nerabe

## Ikus, baita ere

* Hizkuntza eraiki
* Datuak: Q945748
# Lingua Navarrorum

(Latinez, Nafarren hizkuntza). Erdi Aroan, latinezko dokumentuetan euskarari eman zitzaion izena (1167ko dokumentua, Iruñeko katedralean).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12262318
# Lingua franca

    Artikulu hau hizkuntzalaritzaren terminoari buruzkoa da; beste esanahietarako, ikus «Lingua franca (argipena)».
Lingua franca hizkuntza edo dialekto desberdinetakoak izanik, harreman estuak dituztenek elkar ulertzearren hautatzen duten hizkuntza edo aldaera dialektala da. Hau da, ama hizkuntza bana duten bi hiztunek beste hirugarren bat hautatzen dute elkar ulertzeko. Batzuetan, pidgina eta kreolerak lingua franca terminoaren sinonimotzat erabiltzen dira.
Mundu osoko lingua franca nagusia ingelesa da egun, politika eta ekonomia harremanetan; oraintsu arte, frantsesa izan zen nagusi diplomazia hizkuntza gisa. Era berean, Afrikako ekialde osoko herriek swahilia elkarren arteko harremanetarako duten. da; Ozeano Bareko hegoaldeko uharteetan, pidgin melanesiarra; eta Malaysiako uharteetan, bazaar malaiera. Gurutzaden garaian hasi zen lingua franca moldatzen: sabir izena zuen hasieran eta mediterranear itsasgizonek erabiltzen zuten. Hizkuntza hori, hein handi batean, % 80 inguru italiera bazen ere, turkiera, frantses, gaztelania, greziera eta arabierazko hitzak ere bazituen.
Europarren kolonizazio garaian, bestalde, halako hizkuntza komunak sortu ziren hainbat lurraldetan, kolonizatzaileen eta kolonizatuen hizkuntzen artean: indo-portugesa (Sri Lankan), annam-frantsesa (Indotxina), papiamentoa (gaztelaniazko moldea, Curaçaon) eta pidgin-ingeles moldeak. Hasierako lingua franca komunitate bateko hizkuntza nagusi bihurtzen denean, kreolera osatzen da (Antilla frantsesetan, esaterako). Brasilen lingua geral izena ematen zaio indiar herriekin eta indiar herrien arteko harremanetan erabiltzen zen hizkuntzari. tupi-namban oinarritua zen. Lingua franca antzeko mintzaira moldeak sortu ziren XVI. mendean arrantzale euskaldunen eta Labradorreko herri indiarren artean, eta XVII. mendean arrantzale euskaldunen eta Ipar Europako arrantzaleen artean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Harluxet Hiztegi Entziklopedikoa. Lingua franca. .
* ↑ Txirikba, Viatxeslav A.. (2008). The problem of the Caucasian Sprachbund. in: From Linguistic Areas to Areal Linguistics., 31 or. ISBN 90-272-3100-1..

## Kanpo estekak

* Datuak: Q80839
* Multimedia: Lingua franca / Q80839
# Maite Esparza

    Artikulu hau kazetariari buruzkoa da; beste esanahietarako, ikus «Espartza (argipena)».
Maite Esparza Nieva (Iruñea, Nafarroa, 1972) euskal herritar kazetari, telebista aurkezle eta idazle bat da.

## Kanpo estekak

* Maite Esparzari elkarrizketa. Navarra2.com
* Maite Esparzari elkarrizketa. Diariodenavarra.com (Gaztelaniaz)
* Datuak: Q12262881
# Maite Berriozabal

Maite Berriozabal Berrizbeitia (Berriz, Bizkaia, 1987ko urriaren 1a) bertso gai-jartzailea eta zutabegilea da. Euskara teknikari lanetan dihardu Azkue Fundazioan.

## Biografia

Berrizko eskolan egin zituen lehen ikasketak, eta Euskal Herriko Unibertsitatean Publizitate eta Harreman Publikoetan lizentziatua zen. Berbaro euskara elkartearen zuzendaria izan zen 2013tik 2018ra eta Hizkuntza teknikari lanetan dihardu Azkue Fundazioan, 2018tik.

## Ibilbidea
### Bertso gai-jartzaile

Gai-jartzaile gisa 16 urterekin hasi eta ordutik bertso munduan eremu anitzetan gai-jartzaile lanak egiten aritu izan da: BBK sariketan, Bizkaiko Bertsolari Txapelketan, Euskal Herriko Bertsolari Txapelketa Nagusian, Ez da kasualitatea bertso saio musikatuetan, zein plazetako saioetan.

### Zutabegile

Zutabegile Berriako Bizkaiko Hitzan

### Artikugile

Hainbat artikulu idatzi ditu Bertsolari aldizkarian, besteak beste:
* Gaien garrantzia errealitate eta diskurtsoen eraikuntzan. Bertsolaritza feminismotik (bir)pentsatzen, Udako Euskal Unibertsitatea, 2019, 181-200
* Gai-jartzailea eraldaketarako tresna eta helburu. Bertsolari aldizkaria, 115, 2019 udazkena, 58-71
* Hiru begirada txapelketari. Amuriza, M; Berriozabal, M; Bruño, N; Mantxola, M. Bertsolari aldizkaria, 109, 2018 udaberria, 170-195
* Magian sinesten dugu. Berriozabal, M eta Rekondo, A. Bertsolari aldizkaria, 103, 2016 udazkena, 68-87
* 30 urte, hogeita hamar argazki. Bizkaiko Bertsozale Elkartea. Andoain: Lanku Bertso Zerbitzuak, 2013

### Hizlari

* Feminismoa eta bertsogintza, gai jartzailearen talaiatik.
* Berbetan.

## Erreferentziak

* ↑ Elkartea, Xenpelar Dokumentazio Zentroa-Bertsozale. «Maite Berriozabal - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2021-05-29).
* ↑ «Maite Berriozabal gai-jartzailearekin, Eibarko bertso-saio musikatua prestatzen» EITB Euskal Irrati Telebista (Noiz kontsultatua: 2021-05-29).
* ↑ «Iritzia Archives» Bizkaiko Hitza (Noiz kontsultatua: 2021-05-15).
* ↑ «Bertsolamintza Maite Berriozabal Archives» Bertsolari (Noiz kontsultatua: 2021-05-29).
* ↑ «Maite Berriozabal: "Gai jartzaileok hitz egin behar genuke nola sentitzen garen"» bertsoa.eus (Noiz kontsultatua: 2021-05-15).
* ↑ «BERBETAN jardunaldiak: Uxue Alberdi, Ane Labaka eta Maite Berriozabal» Topagunea (Noiz kontsultatua: 2021-05-15).

## Kanpo estekak

* Maite Berriozabal. Twitter
* Maite Berriozabal. Linkedin
* Elkarrizketa: Oso boteretsuak gara askotan Berria, 2017.05.24
* Datuak: Q106913188
# Maite Berrogain

Maite Berrogain Ithurbide (Urdiñarbe, 1952) zuberoar idazle eta itzultzailea da.

## Bibliografia

Maite Berrogain Ithurbide laborari familia euskaldun batean sortu zen, 1952an, Urdiñarben. Maulen eskolaratua izan zen eta berantago Pauera joan zen idazkari ikasketak egitera. Maulera itzuli eta zapata fabrika batean lan egin zuen.
Baionako Eusko Ikaskuntzako permanentea izan da.

## Obra

Idazle gisa:
Katalina de Erauso pastorala. 2005ean, Florance Delayren Catalina: enquête liburua irakurri eta Berrogainek pastorala bat idaztea erabaki zuen.
   “Bere historia beltz eta gordeak biziki hunki ninduen. Ez naiz idazlea, baina ikusiz pastoral idazleek ez dutela hori idatzi nahi, nihaur hasi naiz, desafio bat bezala”
Lehen emanaldia Baionan iragan zen 2016ko ekainaren 5ean, 3000 ikusle aitzinean.Berrogainek Katalina de Erauso pertsonaiari eta pastorala idazteari buruz dio:
   Katalina Erausoren historiak pastoralerako osagai guztiak dituela diozu. Erausoren zein aurpegi erakutsi nahi izan duzu?
   Lehenik emaztearen gauza. Askatasun gose hori. Emazteak ez dira behar izan komentuan edo ezkondu, bazuten beste asmorik ere, denbora horretako beste emazte batzuek ere. Zeren eta geroztik irakurria dut Kristobal Kolonekin joaten zirenak denak gizonak zirela, eta Pizarro eta Cortesekin emazteak ere joaten ziren konkistarat. Beraz, ez zen hain harrigarria emazteak ikustea, nahiz eta Katalina gizonez emana zen. Hala ere, momentu batzuetan emazte agertu da. Eman dezagun, bere osabaren itsasontzia hartu duelarik bere osabak bazekien emaztea zela.
Bigarren pastorala bidean du, Marga Andurainen bizia aipatuko duena.
Itzultzaile gisa:
François Sureau-ren Le chemin des morts liburuaren euskaratu 2017an, Zurrunbidea izendatu zuena.

## Erreferentziak

* ↑ Madariaga, Ainize. (2019). ««Libertatea kario pagatzen da»» Berria (Noiz kontsultatua: 2020-07-03).
* ↑ (Frantsesez) Delay, Florence. (1994). «Catalina. Enquête, Florence Delay, Littérature française - Seuil» www.seuil.com (Seuil): 156. ISBN 978-2020210676. (Noiz kontsultatua: 2020-07-03).
* ↑ Madariaga, Ainize. (2019). ««Libertatea kario pagatzen da»» Berria (Berria) (Noiz kontsultatua: 2020-07-03).
* ↑ puntapioa, Puntapioa. (2019). «Maite Berrogain: "Zuberoan neskek sekulako aitzinamendua egin dute dantzan"» dantzan.eus (Dantzan.eus) (Noiz kontsultatua: 2020-07-03).
* ↑ (Frantsesez) Irosbehere, Andde. (2016). «Une Première à Bayonne, une pastorale entièrement conçue et jouée par des Bayonnais» France 3 Nouvelle-Aquitaine (France 3) (Noiz kontsultatua: 2020-07-03).
* ↑ Irureta Azkune, Onintza. (2016). «Pertsonaia gordea oholtzan» Argia (Argia) (Noiz kontsultatua: 2020-07-03).
* ↑ «NorDaNor | EIZIE» nordanor.eus (Noiz kontsultatua: 2020-07-03).
* Datuak: Q51459135
# Maite Cazorla

María Teresa Cazorla Medina, ezaguna Maite Cazorla izenez (Kanaria Handiko Las Palmas, Kanariar Uharteak, 1997ko ekainaren 18a) kanariar saskibaloi-jokalari profesionala da, oinarrizko postuan jokatzen duena. 1,78 metroko altuera du.

## Bizitza

Maite Cazorla Medina Saskibaloiarekin zerikusi handia duen familia batekoa da, Carlos Cazorla eta Juan Pedro Cazorla nebak Saski Baskoniako beheko kategorietan trebatu ziren, eta profesionalki jokatu zuten ACB eta LEB taldeetan.

### Ibilbidea

Ameriketara joan zen. NCAAn jokatzen hasi zen, Oregon Ducks taldeak fitxatu baitzuen. Cazorla Oregoneko Unibertsitatera joan zen 2015etik 2019ra. 2019an, Lau Finaletara iritsi zen taldearekin jokatu zuen. Guztira, Cazorlak 146 partida jokatu zituen, lau urteko karreran. Cazorla WNBA proiektuan hautatutako Oregoneko zortzigarren jokalaria izan zen.
Espainiara itzulita, 2019ko ekainean, CB Avenida goi-mailako Espainiako ligako talderik onenetarikoarekin sinatu zuen, eta lehen titulua irabazi zuen 2020an, Espainiako Saskibaloi Erreginaren Kopa, eta 2019-20 EuroCup Women txapelketan parte hartu zuen.

## Palmaresa
### Espainiako selekzioa
#### Absolutua

* Zilar Europarra 2023 (Eslovenia-Israel)

#### Beheko kategoriak

* Europako Urrea, 16 urtez azpikoa, 2012 (Hungaria)
* Europako Urrea, 16 urtetik beherakoentzat 2013 (Bulgaria)
* Brontze Europarra Sub-18 2014 (Portugal)
* Europako Urrea, 18 urtez behekoa 2015 (Eslovenia)
* 17 urtez beherakoen Munduko Zilarra 2014 (Txekiar Errepublika)
* Europako Urrea, 20 urtez azpikoa 2016 (Portugal)
* Europako Urrea, 20 urtetik beherakoentzat (Portugal)

## Erreferentziak

* ↑ (Ingelesez) «Maite Cazorla - Atlanta Dream Guard» ESPN (Noiz kontsultatua: 2024-06-24).
* ↑ (Gaztelaniaz) Gil (EFE), Carlos Mateos. (2024-06-21). «Maite Cazorla: «Ser base es una responsabilidad, eres como una entrenadora dentro de la pista»» Canarias7 (Noiz kontsultatua: 2024-06-24).
* ↑ (Ingelesez) «Maite Cazorla WNBA Stats» Basketball-Reference.com (Noiz kontsultatua: 2024-06-24).
* ↑ elcorreo Los Cazorla, la saga continúa, consultado en julio de 2021
* ↑ (Gaztelaniaz) 20minutos. (2019-02-24). «La emocionante sorpresa a Maite Cazorla, la promesa del baloncesto que juega a 9.000 km de su tierra» www.20minutos.es - Últimas Noticias (Noiz kontsultatua: 2024-06-24).
* ↑ «Maite Cazorla» goducks.com (University of Oregon).
* ↑ «Living the Dream: Oregon Ducks guard Maite Cazorla taken by Atlanta in WNBA draft» ducksports.com (Gate House Media) April 10, 2019.
* ↑ (Gaztelaniaz) Horas, Salamanca 24. (2019-06-13). «Maite Cazorla: "Fichar por Avenida es un verdadero orgullo"» Diario Noticias Salamanca 24 Horas.

## Kanpo estekak

* Fitxa FEBn
* Datuak: Q64875549
# Maite Eskarmendi

Maite Eskarmendi Ezkerra (Donostia, Gipuzkoa, 1972), euskal kazetari, telebista aurkezlea eta modan aditua da.
Donostiako Bidebieta auzoko Herria Ametsa ikastetxean egin zituen ikasteketak. Ondoren, Euskal Herriko Unibertsitatean informazio zientziak ikasi zituen.

## Egindako lanak
### Moda

Aita jostuna zuen, eta hori dela eta modaren jarraitzailea izan da txikitatik. Modaren arloan, ETB1eko Itxuroso saioa aurkeztu zuen. Brasilen bizi izan zen, eta bertan Kataluiniako moda argazkilari batzuen moda eta produkzio laguntzaile bezala lan egin zuen. Personal shoper bezala ere lan egin izan du.

### Telebista
#### Zuzendari

* Esta es mi gente ( ETB2)
* Euskal Kanturik onena (ETB1)

#### Zuzendariorde

* Sabor de Hogar (la Sexta)

#### Aurkezle eta kolaboratzaile

* Albistegi zerbitzuak. (ETB1 eta ETB2)
* Itxuroso (ETB1)
* Zuek hor eta gu hemen. (ETB1)
* Kaleko hainbat ekitalditan erreportari

#### Erredaktore

* San Miguel Crackas del Surf (Nitro)
* Euskal Kantuen gaua (ETB1)

## Erreferentziak

* ↑ (Gaztelaniaz) «La ikastola Herri Ametsa de Bidebieta celebra el domingo sus pruebas de montaña» El Diario Vasco 2017-01-27 (Noiz kontsultatua: 2020-03-31).
* ↑ ON Revista de Ocio y Estilo. .
* Datuak: Q89128894
# Maite Esporrín

María Teresa "Maite" Esporrín Las Heras (Logroño, 1959ko apirilaren 12a) nafar politikari eta erizaina da. Nafarroako Alderdi Sozialistako partaidea. Gaur egun, Iruñeko Udaleko Talde sozialistaren bozeramailea da.
Logroñon jaio zen arren, Iruñean bizi da zortzi urteetatik. Haren gurasoak eta familia hiriburu nafarrekoa dira. Ezkondua dago eta seme bat eta alaba bat ditu. Erizaintzan diplomatua da eta 1980tik Nafarroako Unibertsitate Klinikan erradiologia zerbitzuan lan egiten du.
PSN-PSOEra afiliatu zen 1998an, eta udalbatza iruindarreko kidea izateko aukeratua izan zen 1999-2003 legegintzaldirako. Hurrengo hauteskundeetan errepikatu du.
Iruñeko PSNko hiriko batzarreko kidea izan da 2000. urtetik 2002ra. eta PSNko Exekutibako kidea da 2004az geroztik.
# Mamadou Dia

Mamadou Dia (Kombolé, 1910eko uztailaren 18a — Dakar, 2009ko urtarrilaren 25a) senegaldar idazle eta politikaria izan zen. Senegalgo lehen ministroa izan zen 1960tik 1962ra.
Senegalgo eskola koraniko eta laikoetan ikasi ondoren, Parisko Unibertsitatean ekonomia ikasketak burutu zituen. Bigarren Mundu Gerraren ondoren, politikan sartu zen, eta Frantziako Senatuko kide izan zen 1948tik 1956ra, eta Frantziako Biltzar Nazionaleko kide 1956tik 1958ra.
Léopold Senghorrekin batera Afrikako Konbentzio Nazionala alderdia sortu zuen eta Senegalen independentziaren aldekoa izan zen. Maliko Federazioko (Mali eta Senegalek osatua) presidenteordea izan zen, eta Senegalen independentziaren ondoren lehen ministro bihurtu zen. Bere ideologia erradikal sozialistak askotan egin zuen talka Senghor presidentearenarekin.
Bi politikarien arteko gatazka Senghorren garaipenarekin amaitu zen. Haren aldekoek zentsura-mozio bat aurkeztu zuten Diaren aurka, eta hark parlamentua ixteko agindu zion armadari bozketa baino lehen. Dia estatu-kolpe bat sustatzeaz akusatu zuten eta biziarteko kartzela-zigorra ezarri zioten. 1974an barkatu zuten eta 1976an amnistia eman zioten. 1980ko hamarkadan, hauteskundeetan babes txikia izan zuen alderdi txiki bat zuzendu zuen.

## Lanak

* Contribution à l'étude du mouvement coopératif en Afrique noire, Présence africaine, 1951
* Réflexions sur l'économie de l'Afrique noire, Éditions africaines, 1954
* L'économie africaine : études et problèmes nouveaux, Presses universitaires de France, 1957
* Nations africaines et solidarité mondiale, Presses universitaires de France, 1960
* Islam, sociétés africaines et culture industrielle, Nouvelles éditions africaines, 1975
* Essais sur l'Islam, vol. 1, Islam et humanisme, Nouvelles éditions africaines, 1977
* Essais sur l'Islam, vol. 2, Socio-anthropologie de l'Islam, Nouvelles éditions africaines, 1979
* Essais sur l'Islam, vol. 3, Islam et civilisations négro-africaines, Nouvelles éditions africaines, 1980
* Mémoires d'un militant du Tiers monde : si mémoire ne ment, Publisud, 1985
* A governance approach to civil service reform in Sub-Saharan Africa, World Bank, 1993
* Africa's management in the 1990s and beyond : reconciling indigenous and transplanted institutions, World Bank, 1996
* Kaso : le migrant perpétuel, Esprit frappeur, 1999
* Afrique : le prix de la liberté, L'Harmattan, 2001
* Échec de l'alternance au Sénégal et crise du monde libéral, L'Harmattan, 2005
* Sénégal, radioscopie d'une alternance avortée (articles)
* Corbeille pour l'an 2000, Éditions Paix et développement, Dakar, 1995

## Kanpo estekak

* Datuak: Q739956
# Mamadou Diop

Mamadou Diop Gaye (Guédiawaye, 1993ko otsailaren 14a - ) senegaldar saskibaloi jokalaria da. Ilimane Diopen anaia, hegaleko postuan jokatzen du Belgikako Melco Ieper taldean.
1995ean irten zen Senegaldik, lehenbizi Tenerifera eta handik Gasteizera. Saski Baskoniaren harrobian hazia, 2014an lehen taldean debutatu eta 2016ra arte bertan aritu zen.

## Erreferentziak

* ↑ Magro Eizmendi, Imanol. (2014-10-11). «Pisuak ez nau itsutzen» Berria.
* ↑ «Lehen taldeko jokalaria izango da Mamadou Diop» Berria 2014-08-27.
* Datuak: Q6745362